作者：刘辰翁
词牌/韵律：六州歌头

paragraphs: 向来人道，真个胜周公。
燕然眇。
浯溪小。
万世功。
再建隆。
十五年宇宙，宫中膺。
堂中伴。
翻虎鼠，搏鸇雀，覆蛇龙。
鹤发庞眉，憔悴空山久，来上东封。
便一朝符瑞，四十万人同。
说甚东风。
怕西风。
甚边尘起，渔阳惨。
霓裳断。
广寒宫。
青楼杳。
朱门悄。
镜湖空。
里湖通。
大纛高牙去，人不见，港重重。
斜阳外，芳草碧，落花红。
抛尽黄金无计，方知道、前此和戎。
但千年传说，夜半一声铜。
何面江东。